****VRTIĆ CENTRA ZA ODGOJ I OBRAZOVANJE

DJECE I MLADEŽI KARLOVAC,

****BANIJA 24, KARLOVAC

**KURIKULUM VRTIĆA CENTRA ZA ODGOJ I OBRAZOVANJE DJECE I MLADEŽI KARLOVAC**

**ZA ŠKOLSKU GODINU 2022./23.**

VODITELJICA VRTIĆA: RAVNATELJ CENTRA:

SANJA ČORAK VOLODYMYR KUBYNSKYY

KARLOVAC, RUJAN 2022.

Centar za odgoj i obrazovanje djece i mladeži Karlovac

Banija 24,

KLASA: 602-12/22-01/1

URBROJ: 2133-41-22-01

U Karlovcu, 23.09.2022.

Na temelju članka 15. stavka 4. Zakona o predškolskom odgoju i obrazovanju (N.N.10/97, 107/07 i 94/13) i Statuta Centra za odgoj i obrazovanje djece i mladeži Karlovac, a zaključkom Odgojiteljskog vijeća i na prijedlog Učiteljskog vijeća, ravnatelja škole, Školski odbor na sjednici održanoj 23. 09.2022., Školski odbor donosi:

KURIKULUM

VRTIĆA CENTRA ZA ODGOJ I OBRAZOVANJE DJECE I MLADEŽI KARLOVAC

ZA PEDAGOŠKU GODINU 2022./2023.

**SADRŽAJ**

1. O nama……………………………………………………………….4

2. O kurikulumu za rani i predškolski odgoj i obrazovanje…………………5

3. Polazište kurikuluma vrtića Centra za odgoj i obrazovanje djece i mladeži...6 4. Kurikulum vrtića Centra za odgoj i obrazovanje djece i mladeži……7

4.1. Načela……………………………………………………………8

4.2. Vrijednosti……………………………………………………….8

4.3. Programi…………………………………………………………….9

4.3.1. Predškolski odgoj i naobrazba…………………………………9

4.3.2. Program predškole…….……………………………. …………10

5. Kurikulum za 2022./2023. tabela………………………………………...11

6. Izvanučionička nastava…………………………………..........................13

7. Projekt „Savjetovalište za roditelje“……………………………………..16

8. Projekt Suradnja sa Srednjom medicinskom školom Karlovac-smjer

Fizioterapeut……………………………………………………………...17

9. Dokumentiranje i vrednovanje………………………………………… 18

**O NAMA**

Vrtić Centra za odgoj i obrazovanije djece i mladeži započinje s radom 01.01.1998. godine, prelaskom djece i djelatnika iz Centra SUVAG. Kroz naš vrtić i organizirane oblike predškolskog odgoja, naobrazbe te sveobuhvatne rehabilitacije prošla su djeca različitog stupnja, oblika teškoća u razvoju te kronološke dobi u rasponu od 3-7 godina. U našem vrtiću djeca su obuhvaćena predškolskim odgojem i naobrazbom, programom predškole (verificiranim od strane MZO-a) te defektološkom, logopedskom rehabilitacijom i kineziterapijom (kroz projekt sa Srednjom medicinskom školom Karlovac, smjer fizioterapeut), senzornom terapijom.

Dječji vrtić u Centru je sastavni dio sustava odgoja i naobrazbe i skrbi o djeci, a obuhvaća programe odgoja, naobrazbe, zdravstvene zaštite, prehrane i socijalne skrbi za djecu od navršene minimalno treće godine djetetova života do polaska u osnovnu školu. Djelatnost za pružanje usluga predškolskog odgoja je definirana Statutom Centra.

Težište odgojno-obrazovne djelatnosti u dječjem vrtiću Centra usmjereno je na poticanje cjelovita rasta i razvoja djeteta s većim teškoćama u razvoju te razvoja svih područja djetetove osobnosti: tjelesnoga, emocionalnoga, socijalnoga, intelektualnoga, moralnoga i duhovnoga, primjereno djetetovim razvojnim mogućnostima.

U vrtiću Centra nalaze se djeca s teškoćama u razvoju različitog stupnja i vrste teškoće od djece s oštećenjem vida, djece s oštećenjem sluha, djece s poremećajima glasovno-govorne komunikacije, djece sniženih intelektualnih sposobnosti, djece s motoričkim oštećenjima, djece s autizmom, djece s poremećajima u ponašanju, djece s promjenama u osobnosti uvjetovanim organskim čimbenicima, djece s zdravstvenim teškoćama i neurološkim oštećenjima te djece s višestrukim teškoćama. Za djecu uključenu u dječji vrtić Centra:

1. osigurani su optimalni uvjete za razvoj, putem fleksibilne organizacije rada

2. osigurano je razdoblje prilagodbe djeteta na dječji vrtić i re-prilagodbe (nakon izbivanja)

3. priprema se svako dijete za školu u skladu s njegovim psihofizičkim sposobnostima

4. potiče se sprečavanje negativnih utjecaja na dijete i preveliko aktivno zaštićivanje

5. osigurava se spontanost kao princip rada

6. provodi se stalna interakcija dijete-odrasli i dijete u lokalnom okruženju

7. provodi se individualni pristup djetetu u svim područjima kad je to neophodno

8. pažljivo je oblikovani prostor i radna sredina

9. fleksibilno je organiziran odgojno-obrazovni proces usmjeren prema djetetu

10. poštuju se zakonitosti razvoja (dobne mogućnosti i djetetove mogućnosti razvoja)

11. provodi se vrednovanje rezultata odgojno-obrazovnog rada i uvjeta

12. provode se sigurnosne i preventivne mjere zdravstvene zaštite

Prema Zakonu o predškolskom odgoju i naobrazbi, djelatnost predškolskog odgoja sastavni je dio sustava odgoja i naobrazbe, a financira se pretežito sredstvima proračuna lokalne i područne (regionalne) samouprave te sudjelovanjem roditelja u cijeni programa što se ne odnosi na dječji vrtić Centra, koji se isključivo financira na temelju Odluke o sufinanciranju MZOS-a i Odluke o sufinanciranju grada Karlovca.

Dijete i roditelj uključivanjem u vrtić Centra dobiva:

1. konkretnu pomoć- samim uključivanjem djeteta

2. sve potrebne oblike tretmana u vrtićkoj sredini

3. multidisciplinarni pristup u sklopu kojeg se međusobno nadopunjavaju terapijski postupci

različitih stručnjaka

4. kombiniranje rehabilitacijskih terapijskih programa s programima odgojnih skupina

5. mogućnost učenja socijalnih vještina

6. specifični oblici pomoći roditeljima i obitelji

7. edukacijsko-informativna pomoć

8. psihološka pomoć djeci i roditeljima

**O KURIKULUMU ZA RANI I PREDŠKOLSKI ODGOJ I OBRAZOVANJE**

Nacionalni kurikulum za rani i predškolski odgoj i obrazovanje je novi dokument koji polazi od postojećih nacionalnih dokumenata (Programskog usmjerenja odgoja i obrazovanja predškolske djece (1991.), Konvencije o pravima djeteta (2001.), Nacionalnog okvirnog kurikuluma za predškolski odgoj i obrazovanje te opće obvezno i srednjoškolsko obrazovanje (2011.), Smjernica za strategiju obrazovanja, znanosti i tehnologije Republike Hrvatske (2012.), primjera dobre odgojno-obrazovne prakse u Republici Hrvatskoj i svijetu te od znanstvenih studija o dosezima u području inicijalnog obrazovanja i profesionalnog razvoja odgojitelja i drugih stručnih djelatnika vrtića. Nacionalni kurikulum sadrži polazišta, vrijednosti, načela i ciljeve, generirane iz višegodišnjih iskustva razvoja odgojno-obrazovne prakse i kurikuluma vrtića u Republici Hrvatskoj. Kurikulum vrtića predstavlja implementaciju Nacionalnoga kurikuluma za rani i predškolski odgoj i obrazovanje u pojedinome vrtiću s obzirom na njegove posebnosti koje se odnose na predškolski odgoj te specifičnosti predškolskog odgoja, naobrazbe i rehabilitacije djece s većim teškoćama u razvoju.

Kurikulum vrtića u našem Centru oblikuje se s obzirom na specifičnosti populacije djece koja pohađaju naš vrtić (djeca s većim poteškoćama u razvoju različitog oblika i vrste poteškoće), i u zavisnosti od drugih djelatnosti (osnovna i srednja škola), ali i aktivnosti u Centru te vezano na kulturu i tradiciju okruženja u kojem se ustanova nalazi. Kvalitetu kurikuluma vrtića određuju kontekstualni uvjeti u njemu (kvaliteta prostorno-materijalnog i socijalnog okruženja te organizacijska kultura), koje se kontinuirano propituje i unapređuje.

**POLAZIŠTE KURIKULUMA VRTIĆA CENTRA ZA ODGOJ I OBRAZOVANJE DJECE I MLADEŽI**

Temeljem zakonske obveze i Nacionalnog kurikuluma za rani i predškolski odgoj i obrazovanje

CILJ KURIKULUMA:

upoznati sve stručne djelatnike sa sastavnicama nacionalnog kurikuluma i zajednički

dogovarati smjernice za izradu vlastitog kurikuluma.

nadograđivati vlastiti kurikulum na način da se uvažavaju resursi, materijalno-socijalni

kontekst, stupanj stručnih i profesionalnih znanja i razumijevanje prakse i djece

odrediti ciljeve i daljnje korake u svrhu poboljšanja kvalitete rada vrtića za djecu s većim teškoćama u razvoju.

VIZIJAKURIKULUMA:

**za dijete:**

* sigurnost svakog djeteta
* samopouzdanje i samopoštovanje djeteta
* sposobnost razumijevanja vlastitih potreba (tjelesnih, emocionalnih, spoznajnih,

socijalnih, komunikacijskih i sl.)

* sposobnost razumijevanja i uvažavanja potreba drugih
* uspostavljanje kvalitetnih odnosa s drugom djecom i odraslima
* istraživanje i razvijanje kompetencija
* samostalnost u obavljanju aktivnosti
* usvajanje i praktična uporaba pojmova i predodžaba kojima dijete razumije i

objašnjava sebe, svoje aktivnosti

* stjecanje i razvoj vještina učenja (povezivanje sadržaja,

zaključivanja i rješavanja problema)

* osiguravanje kvalitetne prilagodbe trenutačnom okruženju i kvalitetno

osposobljavanje za izazove koji očekuju dijete (primjerice, polazak u školu) –

mogućnost prilagodbe novim, promjenjivim okolnostima

**za roditelje:**

* podrška obitelji u svakodnevnim izazovima odrastanja i razvoja djeteta s teškoćama u razvoju
* savjetovanja i razgovori s roditeljima tijekom godine u vezi prava i obaveza, te

specifičnostima njihova djeteta

* usklađeno međusobno partnersko djelovanje vrtić – obitelj
* zadovoljstvo roditelja

**za prostorno, materijalno i vremensko okruženje:**

* organizacija prostora koji je funkcionalan, siguran, usmjeren na promoviranje susreta,

komunikaciju i interakciju; omogućava distanciranje djeteta iz grupnih zbivanja i pravo na

privatnost

* bogata ponuda raznovrsnih, razvojno primjerenih i stalno dostupnih materijala koji potiču

aktivnu konstrukciju znanja

* održavanje estetike
* fleksibilan dnevni ritam koji se temelji na prepoznavanju i uvažavanju djetetovih potreba
* okruženje koje zrcali zaposlene i njihovu sliku o djetetu

**za ozračje:**

* osnaživanje zaštitnih mehanizama i umanjivanje rizičnih čimbenika
* prihvaćanje, njegovanje i razvijanje vrijednosti obitelji, zajednice i društva

**za odgojitelje-edukacijske rehabilitatore:**

* osnaživanje osobnih i profesionalnih kompetencija za primjereno i funkcionalno

djelovanje u odnosu sa suradnicima, djetetom i obiteljima

* razvijanju što kvalitetnijeg vrtića/odgojno-obrazovnog procesa
* razvijanje osobne odgovornosti za cjelovito djelovanje na dijete u svim interakcijama

**za ostale zaposlenike:**

* razvijanje odgovornosti u osobnom i timskom radu u odnosu na radnu ulogu/poslove, na dobrobit djeteta, na cjelokupno ozračje vrtića.

**KURIKULUM VRTIĆA CENTRA ZA ODGOJ I OBRAZOVANJE DJECE I MLADEŽI**

Kurikulum se temelji na načelima Nacionalnog kurikuluma za rani i predškolski odgoj i

obrazovanje:

FLEKSIBILNOST ODGOJNO-OBRAZOVNOG RADA

Fleksibilnost omogućuje prilagodljivost konkretnim mogućnostima, potrebama i interesima djece i odraslih i na taj način omogućuje izražavanje prijedloga, inicijativa i sugestija djece i odraslih.

U vrtiću nije primjereno postavljanje striktnih shema jer one ne zadovoljavaju individualne

potrebe i interese. Primjer fleksibilnosti odgojno-obrazovnog rada u našem vrtiću potkrepljujemo različitim projektima nastalim iz interesa djece i roditelja.

PARTNERSTVO VRTIĆA S RODITELJIMA I ŠIROM ZAJEDNICOM

Obitelj i vrtić dva su temeljna sustava u kojima dijete uči o sebi, stječe znanja o sebi i svijetu pa su stoga upućeni na međusobnu suradnju. Roditelje prihvaćamo kao ravnopravne partnere koji ustanovu obogaćuju svojim individualnim posebnostima. Oni nam predstavljaju svoja

zanimanja, naši su pomagači u organizaciji materijalnog konteksta, suigrači su u našim igrama.

Informiramo ih o aktivnostima djece i uključujemo u rad po potrebi, preko web stranice Centra i Facebook stranice, radionica, zajedničkih akcija i pozivamo ih da nam se

pridruže u svakodnevnim aktivnostima.

OSIGURANJE KONTINUITETA U ODGOJNO-OBRAZOVNOM RADU

Kontinuitet u radu osiguravamo na više načina;

suradnjom s osnovnom školom u Centru i bližim okolnim školama, lokalnom zajednicom i kontinuiranim podizanjem razine osobnih i profesionalnih kompetencija.

Kako bi se djeci olakšao prijelaz iz vrtića u školu, usko surađujemo sa stručnim timom Centra, posjeti razredima u školi, upoznavanjem stručnog tima i učitelja-edukacijskom rehabiltatora iz osnovne škole Centra, sudjelovanjem u svim zajedničkim obilježavanjima značajnijih datuma (zajedničke priredbe, radionice, aktivnosti).

Kontinuiranu suradnju s lokalnom i širom zajednicom. Suradnja sa Srednjom medicinskom školom Karlovac - smjer fizioterapeut.

Podizanje razine osobnih i profesionalnih kompetencija ostvarujemo individualnim i grupnim

stručnim usavršavanjima svih stručnih djelatnika vrtića.

OTVORENOST ZA KONTINUIRANO UČENJE I SPREMNOST ZA UNAPREĐENJE PRAKSE

Nastojimo kontinuirano istraživati i unapređivati praksu stručnih djelatnika vrtića, u smjeru razvoja refleksivne prakse.

Pratiti ćemo stručne skupove koje organizira AZOO, Županijska stručna vijeća edukacijskih rehabilitatora, kongrese i konferencije koje se odnose na unapređivanje odgojno obrazovne prakse za djecu s teškoćama u razvoju.

Na temelju stečenih znanja i spoznaja unapređivati i obogaćivati ćemo svoju praksu.

**NAČELA KURIKULUMA VRTIĆA CENTRA ZA ODGOJ I OBRAZOVANJE DJECE I MLADEŽI**

Rad se zasniva na slijedećim načelima:

**Visoka kvaliteta odgoja i obrazovanja - rad na osposobljavanju i usavršavanju stručnih**

**djelatnika uz pomoć stručnog tima Centra**

**Zajednička (timska) promišljanja o svakom djetetu i njegovim dobrim i lošim stranama te evaluacije i eventualne promjene u programima prema specifičnostima za svako dijete**

**Uključenost roditelja u odgojno - obrazovni proces**

**Poštivanje ljudskih prava i prava djece - svako dijete gledamo kao pojedinca sa**

**specifičnim interesima i potrebama**

**Demokratičnost - odluke donosimo na demokratski način te nastojimo uključiti roditelje**

**u rad vrtića na način da ih uvažimo kao ravnopravne partnere čije ideje, prijedloge i**

**mišljenja saslušamo i uvažavamo**

**U radu s djecom i roditeljima primjenjujemo različite pedagoške**

**prakse kako bismo podignuli razinu kvalitete odgojno-obrazovnog rada**

**Poticajno prostorno-materijalno okruženje.**

**VRIJEDNOSTI KURIKULUMA**

Naglasak u radu stavljamo na slijedeće vrijednosti:

**Razvijanje pozitivne slike o sebi**

**Razvijanje svijesti o vlastitom tijelu i svojim sposobnostima**

**Razvijanje vještina suradničkog učenja, individualnog rada i rad u skupini**

**Poticanje na intelektualnu znatiželju i istraživanje**

**Unapređivanje komunikacije potičući djecu da svoje ideje i stavove izražavaju putem svih komunikacijskih kanala (zvuk, govor, slika, gesta, pokret, korištenje komunikatora)**

**Razvijanje tolerancije prema različitostima.**

**PROGRAMI**

Programi se temelje na humanističkim vrijednostima s ciljem poticanja cjelovitog razvoja djeteta, uvažavajući razvojne potrebe i mogućnosti djeteta, što se očituje u sljedećem:

**Bogato strukturiranom okruženju i poticajnim materijalnim sredstvima koja doprinose**

**razvoju učenja te prevladavanju djetetovih poteškoća**

**Poznavanju zakonitosti rasta i razvoja djeteta na temelju čega se planira odgojno obrazovni i rehabilitacijski rad**

**Poticanju partnerskog odnosa s roditeljima u cilju ostvarivanja zajedničkog cilja razvijanje sposobnosti i vještina kako svakodnevnog života tako i predznanja potrebna pri polasku u školu**

**Primjeni suvremenih oblika rada i učenja primjenjujući najnovije teorijske i praktične**

**Spoznaje**

**Kontinuirano stručno usavršavanje kako bi se stekle kompetencije potrebne za**

**kvalitetan odgojno-obrazovni rad**

**Dokumentiranju rada i dokumentiranju razvoja djece te zadovoljenja njihovih specifičnih razvojnih i rehabilitacijskih potreba**

**REDOVITI OSMOSATNI I PETOSATNI PROGRAM**

CILJEVI

maksimalno poticanje i razvoj svih djetetovih potencijala i specifičnosti

organizacija rada usklađena s potrebama i interesima roditelja

podizanje kvalitete programa

osuvremenjivanje organizacije odgojno-obrazovnog procesa elementima novih koncepcija

NAMJENA

Redoviti program provodi se za djecu od tri godine do polaska u školu. Radno vrijeme je

postavljeno fleksibilno na način da se uvaže specifičnosti i potrebe roditelja. Organiziraju

se na način da imamo jednu skupinu, mlađu mješovitu skupinu sa djecom od

dobi od 3 do 5 godina i skupina djece koja pohađaju program predškole kronološke dobi 6-8 godina.

Djeca obiju skupina mogu nesmetano mijenjati prostor u kojem se nalaze, na raspolaganju

su im svi prostori (tri prostorije, kupaona s WC-om, garderoba) u vrtiću.

U odgojno obrazovnom i rehabilitacijskom radu djeluju defektolozi (2), logoped, senzorni terapeut, psiholog, pedagog, fizioterapeuti - učenici srednje medicinske škole Karlovac po projektu

Sve vrtićke skupine su dobno mješovite kako bi se omogućilo suradničko učenje djece

različite dobi, što ima pozitivni učinak na svu djecu.

NAČIN VREDNOVANJA:

Vrednovanje odgojno-obrazovnog rada vrši se tjedno, mjesečno i na kraju pedagoške

godine koristeći se različitim metodama kao što su rasprave, dokumentiranje rada, praćenje napredovanja i stupnja razvoja djeteta.

**PROGRAM PREDŠKOLE**

CILJEVI:

* uvježbavanje vještina, stjecanje navika i usvajanje znanja važnih za uspješnu prilagodbu u novim školskim uvjetima
* zadovoljavanje individualnih potreba djeteta
* razvijanje kompetencija djeteta potrebnih za cjeloživotno učenje razvijanje specifičnih

komunikacijskih, razvojnih i obrazovnih potreba djeteta

* stvaranje kreativnog ozračja (raznovrsni materijali za istraživanje i stvaranje)
* usvajanje vještina potrebnih za zadovoljavajuće funkcioniranje u socijalnom

okruženju

NAMJENA:

Program predškole obuhvaća djecu u godini dana pred polazak u školu i djecu u godini odgode školovanja (6-7 godina). Za djecu koja do odgode školovanja nisu bila obuhvaćena predškolskim odgojem o naobrazbom osiguran je program predškole uz rehabilitacijske programe koji ukupno traje 250 sati.

NAČIN VREDNOVANJA:

Program se vrednuje na način da se prati ostvarivanje postavljenih ciljeva, individualni napredak djeteta i povratnom informacijom roditelja.

**KURIKULUM ZA VRTIĆ I ŠKOLSKU GODINU 2022./2023.**

**VODITELJI SKUPINA: DUBRAVKA BEŠENSKI PERKOVIĆ, prof.def.; SANJA ČORAK prof.def.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| NAZIV  AKTIVNOSTI | CILJEVI | NAMJENA | NOSITELJ AKTIV. | NAČIN REALIZ. | VREMENIK | NAČIN VREDN  OVANJA | NAČIN KORIŠTENJA REZUL. VREDNOV. | FINANCIJE |
| Prvi dan  škole | Započinjemo novo obrazovno razdoblje i novu školsku godinu upoznavanjem s djecom | Upoznavanje i razgledanje vrtića i Centra upoznavanje djece s prostorom | Sva djeca  polaznici  vrtića, voditelji  skupina  skrbnici,  roditelji | Roditeljski  sastanak,  individualni  razgovori, grupni rad s djecom | Rujan 2022. | Razgovor  igra | Izrada slika i plakata | Bomboni, sokovi,  baloni |
| Dani  kruha | Stjecanje pojma i spoznaja o tome kako  nastaje kruh i plodovima zemlje | Upoznati i naučiti što je to žito, brašno kruh te za što ga sve koristimo | Polaznici  vrtića, voditelji skupina, njegovatelj,  roditelji,  skrbnici | Sudjelovanje na  priredbi  povodom Dana  kruha | Listopad 2022. | Radionica na temu  pravljenja kruha,  razgovor, priča u  slikama | Pečenje kruha i pogačica te izrada peciva od tijesta te kušanje svega | Kolači, pecivo bomboni, sok |
| Božić | Doživjeti božićni,  blagdanski ugođaj  (božićna priredba) | Osjetiti blagdansko raspoloženje | Polaznici  vrtića, voditelji skupina, njegovatelj, roditelji,  skrbnici | Sudjelovanje na  priredbi  povodom Božića | Prosinac 2022. | Izrada čestitki i mali poklona | Izložba čestitki i uradaka te božićnih ukrasa | Kolači, bomboni,  sokovi, pokloni |
| Fašnik | Pojam maske i  maškaranja | Upoznati maske i što je to maska | Polaznici  vrtića, voditelji skupina, njegovatelj, roditelji,  skrbnici | Sudjelovanje na  maskenbalu | Veljača 2023. | Krafne , maske  koje smo radili | Maskenbal | Krafne sokovi  bomboni |
| Dan Centra | Obilježavanje  dana Centra  kreativnim  radionicama  Druženje i  putovanje prema  organizaciji | Sudjelovanje u priredbi te osjetiti svečarski ugođaj | Polaznici  vrtića, voditelji skupina, njegovatelj, roditelji,  skrbnici | Školsko dvorište  ili izlet - dječje  igralište na  Korani | Ožujak 2023. | Razgovor, igra,  druženje | Druženje |  |
| Uskrs | Uskrsni običaji | Upoznati uskrsne običaje | Polaznici  vrtića, voditelji skupina, njegovatelj, roditelji,  skrbnici | Izrada pisanica,  čestitki i malih  poklončića za  roditelje | Travanj 2023. | Prodajna izložba  radova i pisanica | Sudjelovanje na priredbi u Centru | Kolači, bomboni,  sokovi, pokloni |
| Završetak obrazovnog razdoblja | Što smo sve radili tokom godine | Ponavljanje naučenog kroz godinu | Polaznici vrtića, voditelji skupina, skrbnici, voditelji | Igra na dvorištu i igralištu | Lipanj 2023. | Druženje, sudjelovanje na priredbi za kraj šk. god. | Sudjelovanje na priredbi za kraj šk. god. | Bomboni,  sokovi,  grickalice |

IZVANUČIONIČKA NASTAVA - VRTIĆ

VODITELJI AKTIVNOSTI - VODITELJI SKUPINA: DUBRAVKA BEŠENSKI-PERKOVIĆ, prof.def.;

SANJA ČORAK, prof.def.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **AKTIVNOST** | **CILJEVI AKTIVNOSTI** | **NAMJENA** | **NOSITELJI AKTIVNOSTI** | **NAČIN REALIZACIJE** | **MJESTO** | **VREMENIK** | **NAČIN VREDNOVANJA** | **NAČIN KORIŠTENJA REZULTATA VREDNOVANJA** |
| Upoznavanje prostora Centra u kojem se nalazi vrtić | upoznavanje s prostorijama i orijentacija u zgradi | Snalaženje i smanjenje straha od novih prostora | Polaznici vrtića voditelji skupina, njegovatelj, pratnja | Šetnja kroz Centar i posjeta logopedu, psihologu i dr. | Centar | rujan 2022. | Izrada plakata | Snalaženje u prostoru centra, plakat na panou |
| Jesen u gradu i prirodi | Upoznati obilježja jeseni, grad i događanja u prirodi u jesen | Upoznati i proširiti pojmove i spoznaje o jeseni i promjenama u prirodi | Polaznici vrtića voditelji skupina, njegovatelj, pratnja | Pješačenje i igra u prirodi | Grad, park u gradu, obala rijeke Kupe i Korane | rujan i listopad | Sakupljanje plodova u jesen, crteži, izrada plakata | Radimo kompote od voća, zimnicu od povrća, izložba uradaka |
| Obilježavanje dječjeg tjedna | Upoznavanje i igra s djecom redovnog vrtića, druženje | Upoznati djecu redovne populacije s našom djecom, posjet kazalištu i knjižnici | Polaznici vrtića voditelji skupina, njegovatelj, pratnja | Posjet red. vrtiću, kazalištu i knjižnici | Vrtić Banija, Zorin dom, Gradska knjižnica I. G. Kovačić | listopad i studeni | Posjeti igralištu vrtića | Druženje s djecom u redovnom vrtiću |
| Prometna sredstva | Ponavljanje vrste prometnih sredstava | upoznavanje s novim pojmovima iz prometa | Polaznici vrtića voditelji skupina, njegovatelj, pratnja | šetnja gradom, vožnja autobusom i vlakom | Grad, autobusna satnica, željeznički kolodvor | studeni | Vožnja u vlaku, autobusu, crtanje vozila | Igra s voznim kartama, izložba crteža vozila |
| Advent i Božić | Obilježavanje Adventa i Božića te pripreme za blagdane | Osvjestiti blagdane i aktivnosti u blagdansko vrijeme | Polaznici vrtića voditelji skupina, njegovatelj, pratnja | Posjet gradu, gradskom trgu kada je okićen sudjelovanje u kićenju Centra I prostora oko Centra | Korzo i perivoj, hodnici Centra, prostor oko Centra | prosinac | Izrada ukrasa i čestitki | Izložba ukrasa i čestitki |
| Zima u gradu i prirodi | Upoznati obilježja zime, grad i događanja u prirodi u zimi | Upoznati i proširiti pojmove i spoznaje o zimi i promjenama u prirodi u zimi | Polaznici vrtića voditelji skupina, njegovatelj, pratnja | Šetnja po snijegu u grad šetnja uz Kupu | Grad, obala rijeke Kupe | prosinac 2022. i siječanj 2023. | Igre na snijegu, šetnja u zimskom periodu, upoznavanje s zimskim sportovima | Provođenje slobodnog vremena na zimskom zarku. |
| Maske i maškaranje | Upoznavane običaja maskiranja i poklada | Upoznati i proširiti pojmove i spoznaje o maskama i poklad | Polaznici vrtića voditelji skupina, njegovatelj, pratnja | Maskirana povorka i sudjelovanje na fašničkom plesu u | Dvorana Centra  Prostor gradske četvrti Banija | Veljača  2023. | Sudjelovanje u fašničkoj povorci, izrada maski i kostima | Fašnička povorka, izložba maski |
| Važnost vode u životu | Zašto nam je voda važna | Upoznavanje s vodom, zašto ju pijemo | Polaznici vrtića voditelji skupina, njegovatelj, pratnja | Šetnja obalom Kupe I Korane | Obala Kupe I Korane | ožujak | Upoznavanje rijeka i obale rijeke , crteži rijeka i vode | Izložba uradaka |
| Proljeće u gradu i prirodi | Upoznati obilježja proljeća, grad i događanja u prirodi u proljeće | Upoznati i proširiti pojmove i spoznaje o proljeću i promjenama u prirodi u proljeće | Polaznici vrtića voditelji skupina, njegovatelj, pratnja | Šetnja, igra u prirodi i dvorištu Centra | Grad, dvorište Centra | ožujak i travanj | Izlazak van, opažanje promjena u prirodi, crteži prirode | Izložba crteža |
| Uskrs i uskršnji običaji | Obilježavanje Uskrsa te pripreme za blagdane | Osvjestiti blagdane i aktivnosti u blagdansko vrijeme | Polaznici vrtića voditelji skupina, njegovatelj, pratnja | Šetnja, posjet muzeju i uskršnjim izložbama i aktivnostima u gradu | Grad, muzej, gradska knjižnica | ožujak | Izrada ukrasa i čestitki | Izložba ukrasa i čestitki |
| Planeta zemlja | Obilježavanje Dana planeta Zemlje | Upoznati i proširiti pojmove i spoznaje o planeti Zemlji i promjenama  na našem planetu | Polaznici vrtića voditelji skupina, njegovatelj, pratnja | Šetnja gradom, posjeta obala Kupe i Korane | Grad, Kupa I Korana | travanj | Izrada plakata, izrada igrački od plastične ambalaže | Izložba plakata, izložba uradaka |
| Što sve nalazimo u muzeju | Obilježavanje Međunarodnog dana muzeja | Upoznavanje s muzejem | Polaznici vrtića voditelji skupina, njegovatelj, pratnja | Posjet gradskom muzeju | Gradski muzej | svibanj | Posjet muzeju, ponašanje u muzeju | Igramo se muzeja |
| Ja sam sportaš | Osvještavanje sporta i važnosti kretanja u svakodnevnom životu | Upoznavanjem s važnošću sporta | Polaznici vrtića voditelji skupina, njegovatelj, pratnja | Posjet gimnastičkoj dvorani i maloj olimpijadi | GK Sokol, ŠSD Mladost | svibanj | Sportska događanja na zraku, crteži | Izložba crteža |
| Ljeto u gradu i prirodi | Upoznati obilježja ljeta, grad i događanja u prirodi u ljeto | Upoznati i proširiti pojmove i spoznaje o ljetu i promjenama u prirodi u proljeće | Polaznici vrtića voditelji skupina, njegovatelj, pratnja | Šetnja, igra u prirodi i dvorištu Centra | Grad, dvorište Centra | lipanj | Crteži ljeta i događanja u ljeti | Izložba crteža |

NAZIV PROJEKTA: „ SAVJETOVALIŠTE ZA RODITELJE 2022./2023. – PREDŠKOLSKI ODGOJ“

VODITELJ: SANJA ČORAK, prof. def. – voditelj predškolskog odgoja

|  |  |
| --- | --- |
| CILJ/EVI | Upoznavanje s mogućnostima predškolskog odgoja i naobrazbe i rehabilitacije u Centru sukladno razvojno rehabilitacijskim mogućnostima i specifičnim potrebama djece i roditelja  kroz savjetodavni rad s roditeljima djece predškolske dobi različitih oblika većih teškoća u razvoju izvan COODM-a. |
| NAMJENA | Podrška u procesu razvoja i rehabilitacije djeteta s većim teškoćama i ostvarivanju prava iz područja zdravstvene, psihološke i socijalne skrbi |
| NOSITELJI | STRUČNI TIM PREDŠKOLSKOG ODGOJA COODM-A (edu – reh., log., psih., ped., soc.rad.)  prema zaduženjima stručnih djelatnika – članova stručnog tima, voditelj vrtića i socijalni radnik |
| NAČIN REALIZACIJE | Informiranje roditelja o pravima iz područja zdravstvene, psihološke i socijalne skrbi;  Suradnja sa službama podrške (Jedinstveno tijelo vještačenja, CZSS, službama iz područja zdravstva) |
| VREMENIK | Šk. god. 2022./23. prema iskazanim potrebama: iz dokumentacije djeteta (dane na uvid) i zahtjeva roditelja za savjetovanjem – na mjesečnoj razini, p.p. u više susreta kroz šk. god. |
| TROŠKOVNIK | Nema troškova |
| NAČIN VREDNOVANJA | Broj realiziranih savjetovanja, vrste i sadržaji upita i zahtjeva, broj uključenih članova stručnog tima  Smjer inicijative: (JTV, CZSS, roditelji, SUVAG) |
| NAČIN KORIŠTENJA REZULTATA VREDNOVANJA | Razvoj strategija potpore za djecu s većim teškoćama u razvoju do polaska u školu  Uključivanje djece na listu predbilježbi za program predškolskog odgoja u COODM-u  Timska savjetovanja roditelja za ostvarivanje prava djece:  (zdravstvo, socijalna skrb, odgoj i obrazovanje)  Uključivanje djece u program predškolskog odgoja COODM-a i psihosocijalnu rehabilitaciju |

**DOKUMENTIRANJE I VREDNOVANJE**

Pod osiguranjem kvalitete podrazumijevamo vrednovanje našeg odgojno – obrazovnog rada i rehabilitacijskog rada, što je vrlo složen proces. Vrednovanje vršimo unutar ustanove i to od strane defektologa-odgojitelja i defektologa-odgojitelja-ravnatelja stručnog tima Centra na osnovu timskog planiranja i evaluacije procesa i rezultata.

Odgojni djelatnici koji provode i rehabilitaciju koriste različite oblike dokumentiranja. Svakodnevno se u knjigu Dnevnika rada odgojne skupine bilježe aktivnosti u skupini provedene prema Godišnjem planu i programu donesenom na početku školske godine. Uz davanje na znanje roditeljima vode se individualne razvojne mape te prikuplja medicinska dokumentacija koja se pohranjuje u osobni dosje djeteta.

Aktivnosti se dokumentiraju foto i video snimkama ali uz prethodno dobivenu i potpisanu suglasnost roditelja u vezi s objavljivanjem na web stranici i Facebook stranici Centra.

Važno nam je naglasiti da je osiguranje kvalitete odgojno-obrazovne i rehabilitacijske prakse primjenjivo, ali to nije statično pitanje sa samo jednim točnim odgovorom. Kvaliteta se u odgojno-obrazovnoj ustanovi temelji na živoj razmjeni znanja i iskustva svih sudionika odgojno-obrazovnog procesa te smo usmjereni na trajno unapređivanje.